Medjunarodna agencija Azerbejdžana za razvoj (u daljem tekstu: AIDA), u saradnji sa Centrom za strateške studije pod pokroviteljstvom Predsjednika Republike Azerbejdžan, Diplomatskom akademijom Univerziteta Azerbejdžana (ADA) i Institutom za ljudska prava pri Nacionalnoj Akademiji nauka Azerbejdžana, organizuje Program stipendiranja u oblasti istraživačkog rada koji nudi mogućnosti stranim kandidatima specijalizovanim za oblast Kaspijskog mora i Azerbejdžana.

Institucije-domaćini pružaju podršku kandidatima obezbjeđujući odlične uslove za sprovođenje njihovih istraživanja uspostavljajući jaku mrežu među akademcima u zemlji.

Program nudi istraživačke mogućnosti u sljedećim godišnjim periodima:

1. **Centar za strateške studije pod pokroviteljstvom Predsjednika Azerbejdžana (SAM) I Diplomatskom akademijom Univerziteta u Azerbejdžanu (ADA):**

|  |  |
| --- | --- |
| **Sesije/približni datumi** | **Krajnji datum prijavljivanja** |
| 1. Sesija: 5. januar-15. april | 15. decembar |
| 1. Sesija: 15. april- 30. jun | 15. mart |
| 1. Sesija: *Može organizovati po posebnom zahtjevu* |  |
| 1. Sesija: 15. Septembar-15. decembar | 15. septembar |

1. **Institut za ljudska prava-Nacionalna akademija nauka Azerbejdžana**

|  |  |
| --- | --- |
| **Sesije/približni datumi** | **Krajnji datumi prijavljivanja:** |
| 1. Sesija: 15. Januar – 15. april | 15. decembar |
| 1. Sesija: 15. april -30. jun | 15. mart |
| 3. Sesija: 1. jul – 15. septembar | 15. jun |
| 4. sesija: 15. septembar – 15. decembar | 15. septembar |

**Kriterijumi za izbor:**

* Kandidati treba da, u trenutku prijavljivanja, već posjeduju doktorsku titulu, ili da su upisani na doktorske studije.
* Prvenstvo će se dati kandidatima čiji se prethodni istraživački rad I interesovanja poklapaju sa temom izabranom sa predložene liste.
* Kandidati treba da posjeduju odlično znanje engleskog jezika, pismenog I usmenog.

**Organizator Programa obezbjeđuje sljedeće:**

* Troškove povratne karte do Azerbejdžana za sve stipendiste.
* Kandidati koji su tražili da im AIDA obezbijedi smještaj, dijeliće apartman sa još jednim stipendistom istog pola. Svaki kandidat će imati svoju spavaću sobu u apartmanu.
* Kandidatima se dodjeljuje stipendija u mjesečnom iznosu od 1500 AZN (približno 1000 USD), tokom cijelog perioda za koji je dodijeljena.
* Zdravstveno osiguranje za hitne slučajeve, tokom trajanja programa.
* Režijski troškovi nisu pokriveni programom (kandidati sami plaćaju svoje račune za gas, struju, vodu, telefon I internet račune).
* S obzirom da dobijanje vize može da dugo potraje, preporučuje se da se molba za 3-mjesečnu vizu što prije podnese Ambasadi Azerbejdžana, odnosno odmah nakon što kandidat dobije obavještenje da učestvuje u programu.

**Tok istraživačkog rada:**

Tokom trajanja programa, uspješni kanadidati će realizovati svoje istraživanje na temu koju su izabrali sa liste koju je obezbijedila AIDA.

Kako je obezbijeđena wireless internet konekcija, kandidatima se savjetuje da ponesu svoj laptop, radi lične udobnosti.

Od učesnika ovog programa se očekuje da rade pet dana u nedjelji (9:00-18:00) u kancelariji domaćina.

Nakon susreta sa svojim savjetnicima na radnom mjestu, u roku od prvih 10 dana, istraživač treba da

ponudi AIDA-i plan rada iz kojeg se vide aktivnosti koje planira da realizuje tokom istraživačkog programa. Takođe, treba da obavijesti AIDA-u o bilo kojoj promjeni plana rada.

Od stipendista se traži da podnesu dva izvještaja, srednjoročni izvještaj (***na kraju prvog mjeseca***) tokom programa I završni izvještaj (***nedjelju dana prije prezentacije istraživanja***) koji sadrži rezultat istraživanja. Pomenute izvještaje treba podnijeti koordinatoru programa.

Osim toga, od istraživača se očekuje da pripremi kratku (od 10-15 minuta) prezentaciju na zadatu temu. Od učesnika programa se očekuje I da podnesu materijal o prezentaciji koordinatoru programa.

Nakon završetka programa, u roku od tri mjeseca, od učesnika se očekuje da dalje distribuiraju članak o istraživačkom radu.

Kako bi aplicirali za ovaj Program, istraživači treba da podnesu niže navedenu dokumentaciju Ambasadi Republike Azerbejdžana u svojoj zemlji. Dokumentaciju treba podnijeti I elektronski na sljedeću elektronsku adresu: [rm\_abdullayev@mfa.gov.az](mailto:rm_abdullayev@mfa.gov.az); [mbia1@mfa.gov.az](mailto:mbia1@mfa.gov.az)

Kandidati treba da u elektronskoj poruci ukucaju poruku: **“Visiting Research Felloship Program”.**

**Dosije za apliciranje treba da sadrži sljedeća dokumenta:**

1. Prijavni formular za istraživački program;
2. Temu istraživanja izabranu sa priložene liste i Prijedlog istraživanja (oko 500 riječi);
3. CV na engleskom jeziku;
4. Spisak publikacija (ukoliko nije uključen u CV);
5. Kopiju pasoša.

Za dodatna pitanja u vezi sa prijavnim formularom, kandidati mogu kontaktirati koordinatora programa na AIDA-i, gospodina Ruslan Abdullayev-a:

Tel: (+99412) 5969310; (+99412) 5969132

Faks: (+99412) 5969132

Elektronska adresa: [rm\_abdullayev@mfa.gov.az](mailto:rm_abdullayev@mfa.gov.az)

**Procedura selekcije:**

Nakon podnošenja dokumentacije AIDA-I, posredstvom Ambasade Republike Azerbejdžana, prijave će pregledati AIDA i relevantna istraživačka institucija, rukovodeći se kriterijumima izbora: akademska dostignuća, predavanja i istraživanja, iskustva i relevantnost istraživačke teme. **Samo će uspješni kandidati biti kontaktirani.**

**Elektronske kopije dokumentacije o ovom programu mogu se preuzeti sa sljedećih linkova:**

* **Informacija u vezi sa Programom: <http://tinyurl.com/>pm92lhs**
* **Prijavni formulari: <http://tinyurl.com/>km2pl6s**
* **Formular za predlog istraživanja: <http://tinyurl.com/>qdkvkmo**

Za prijavljivanje na ovaj program, istraživači treba da podnesu gore navedenu dokumentaciju Ambasadi Azerbejdžana u svojoj zemlji, dok kandidati iz Crne Gore, treba da je podnesu, **što je moguće prije** na sljedeću adresu:

**Stalna misija Republike Azerbejdžana**

**Ul. SKOJ-a 32**

**81000 Podgorica**

**Telefon: (020) 281 181**

**Email:** [**azmissionpodgorica@yahoo.com**](mailto:azmissionpodgorica@yahoo.com)

**Ovdje se može preuzeti aplikacioni formular I liste predloženih tema istraživanja azerbejdžanskih institucija-domaćina:**